
	[image: ]
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, ул. “Г.С.Раковски” №112,  тел: (+359 2)   9234 333, факс: (+359 2) 980 68 86





Р Е Ш Е Н И Е
№ РП-559-18-003
Днес, 09.01.2019 година, в град София, Комисията за противодействие на корупцията и за отнемане на незаконно придобитото имущество, в състав:
Председател: Пламен Георгиев
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева
У  С  Т  А  Н  О  В  И:
Производството е по реда на чл.71, ал.2 от Закона за противодействие на корупцията и за отнемане на незаконно придобитото имущество (ЗПКОНПИ) по сигнал с рег. № ЦУ 01/С – 559 от 15.11.2018г.
Сигналът е срещу С.Т.П. – директор на дирекция „Р.С. по з.“ – град Б.
В сигнала се излагат твърдения за наличие на несъвместимост за заемането на посочената длъжност. Твърди се, че към момента на назначаването и на длъжност директор на дирекция „Р.С. по з.“ – град Б. на 30.09.2002г., П. е заемала и длъжността „изпълнителен директор на М. к. – Р.“, както и че е притежавала дружествен дял от „***“ ООД, ЕИК: *** до 05.10.2016г., когато го продава.
При проверката относно допустимостта на сигнала се установи, че същият не отговаря на изискванията на чл.48 от ЗПКОНПИ - не са посочени единен граждански номер и точен адрес на сигналоподателя. Сигналът не е подписан.
В тази връзка, при спазване на процедурата по чл.30, ал.2 от АПК, сигналоподателят е уведомен за констатираните нередовности на посочения от него пощенски адрес, но същите не са отстранени.
След като обсъди събраните в хода на административното производство доказателства, Комисията установи следното от фактическа страна:
Сигналът е подаден от физическо лице с посочени три имена и адрес, но без посочен единен граждански номер и без подпис на сигналоподател. 
Изпратеното писмо с рег. № ЦУ 01/15826/26.11.2018г. с искане за отстраняване на нередовностите е върнато в цялост в КПКОНПИ.
От служебно извършена проверка в КПКОНПИ е установено, че сигнал с рег. № ЦУ 01/С – 559 от 15.11.2018г. е анонимен. 
Въз основа на така изяснената фактическа обстановка, Комисията установи следното от правна страна:
Предпоставките за започване на производството за установяване на конфликт на интереси са уредени в чл.47, ал.1 и чл.48, ал.1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки, Комисията е длъжна да започне, проведе и приключи производство, спазвайки принципа на служебното начало, съгласно чл.9 от АПК. При липсата на предвидените в закона условия производството следва да се прекрати.
Сигналът е подаден от неидентифицирано по смисъла на чл.48, ал.1, т.1 от ЗПКОНПИ лице, което налага извода, че същият е анонимен.
Разпоредбите на чл.47, ал.6 от ЗПКОНПИ имат императивен характер и забраняват да се развива производство по установяване на конфликт на интереси по сигнал, чието авторство не може да бъде установено.
Предвид гореизложеното, на основание чл.27, ал.2 от АПК, чл.47, ал.6 и чл.48, ал.1 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество
Р Е Ш И:
ПРЕКРАТЯВА производството по сигнал с рег. ЦУ 01/С – 559 от 15.11.2018г. поради анонимност.
КОМИСИЯ:
Председател:……………………….…/Пламен Георгиев/
Заместник - председател:………………/Антон Славчев/
Член:………………………………../Антоанета Цонкова/
Член:…………………...……………....…/Пламен Йоцов/
Член:…………………………………..../Силвия Къдрева/

